
Önkormányzatunk a TOP- 3.2.1-15 pályázati felhívásra 2016. július 29-én „Martfű városüzemeltetési épületének energetikai rekonstrukciója” címen pályázatot nyújtott be az AC raktár épületének energetikai korszerűsítésére. A pályázatunk támogatásáról 2017. június 13-án kaptunk értesítést. Ezt követően elkezdtük a támogatási szerződés megkötéséhez szükséges dokumentumok előkészítését (rehabilitációs akadály-mentesítési terv, villamos és gépészeti tervek). A beadott pályázatunkban nem szerepelt a lapos tető víz elleni szigetelése, viszont ez idő alatt az esőzések következtében a tető beázott, ezért a műszaki dokumentációt bővíteni kellett a tető víz elleni szigetelésével. E nélkül a pályázatban szereplő belső mennyezeti hőszigetelés előreláthatóan nem töltené be szerepét, feltehetően tönkre menne a fenntartási idő lezárulása előtt.

Pályázatunk a tető víz elleni szigetelésének költségét nem tartalmazza, ezért erre fedezetet kell biztosítani a közbeszerzési eljárás sikeres lebonyolítása érdekében. 

Mivel a közbeszerzési eljárás eredménye az ajánlatok beérkezését követően válik ismertté számunkra, ezért javaslom a Képviselő-testület nettó 2.000.000,- Ft-ban határozza meg a saját erő összegét, melyet az ajánlatok beérkezését követően, azok ismeretében vizsgáljon felül.

Javaslom a Képviselő-testület a saját erő összegét az önkormányzat 2017. évi költségvetésének általános tartalékkerete terhére biztosítsa.

Kérem előterjesztésem megtárgyalását és az alábbi határozati javaslat elfogadását.

Határozati javaslat:
……. /2017.(…….) határozat

A TOP- 3.2.1-15 keretében beadott „Martfű városüzemeltetési épületének energetikai rekonstrukciója” című pályázathoz saját erő vállalásáról

Martfű Város Önkormányzatának Képviselő-testülete megtárgyalta a TOP- 3.2.1-15 keretében beadott „Martfű városüzemeltetési épületének energetikai rekonstrukciója” című pályázathoz saját erő vállalására vonatkozó előterjesztést és az alábbiak szerint döntött:
Martfű Város Önkormányzatának Képviselő-testülete a TOP- 3.2.1-15 keretében beadott „Martfű városüzemeltetési épületének energetikai rekonstrukciója” című pályázathoz a pályázatban szereplő épület tetejének víz elleni szigetelésére 2017. évi költségvetésének általános tartalékkerete terhére nettó 2.000.000,- Ft saját erőt biztosít.

Erről értesülnek:
1. Jász-Nagykun-Szolnok Megyei Kormányhivatal 
2. Valamennyi képviselő helyben. 
3. Műszaki iroda helyben
4. Pénzügyi és Adóügyi iroda

Martfű, 2017. november 23. 

                                                                                                                 Dr. Papp Antal
                                                                                                polgármester
Látta: Szász Éva jegyző

